ZAPISNIK

28. sjednice Vijeća Mjesnog odbora Dragonožec, održane 20. lipnja 2023. u sjedištu Vijeća Mjesnog odbora Dragonožec, Donjodragonoška cesta 30, Dragonožec, s početkom u 19:00 sati.

NAZOČNI: Članovi Vijeća: Stjepan Cerovski, Marijan Hrgović, Mirica Fanuko, Janko Horvat i Jure Pučko.
Stručni referent: Stjepan Tomislav Križanić
Predsjednik Vijeća Marijan Hrgović pozdravlja prisutne, otvara sjednicu, utvrđuje da su  sjednici nazočni svi članovi Vijeća (5), te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisniku sa 27. sjednice Vijeća Mjesnog odbora Dragonožec.  Nema rasprave.
Predsjednik daje na glasanje zapisnik sa 27. sjednice.
Jednoglasno (5 „za“), usvojen je zapisnik sa 27. sjednice.
Predsjednik otvara raspravu o dnevnome redu. Predložene su dodatne točke: Komunalna problematika i rad komunalnog redara na području MO Dragonožec, Zahtjev Danice Berdi za korištenje prostora MO Dragonožec i spomen obilježja na području MO Dragonožec. Predsjednik daje na glasanje nadopunu dnevnog reda  
Jednoglasno (5„za“) prihvaćaju se dodatne točke. 
Predsjednik daje na glasanje nadopunjeni dnevni red  
Jednoglasno (5„za“) je usvojen 

DNEVNI RED
1. [bookmark: _Hlk523472998]Prijedlog zaključka o izmjeni Pravila Vijeća Mjesnog odbora Dragonožec
2. Problematika oborinske odvodnje na Dragonožečkoj cesti
3. Sigurnost stanovnika i imovine na području MO Dragonožec
4. Matea Trputec i Danica Bedri - zahtjevi za korištenje prostora 
5. Problematika gradskog prijevoza nedjeljom, blagdanima i državnim praznicima
6. Komunalna problematika i rad komunalnog redara na području Mjesnog odbora Dragonožec
7. Spomen obilježja na području Mjesnog odbora Dragonožec
8. Pitanja, prijedlozi i obavijesti

Ad. 1. - Prijedlog zaključka o izmjeni Pravila Vijeća Mjesnog odbora Dragonožec

Marijan Hrgović otvara prvu točku dnevnoga reda, daje informacije vezane uz prvu točku te otvara raspravu u kojoj su sudjelovali svi članovi Vijeća. 
Stjepan Cerovski upozorio je na nelogičnost kod čl. 22. st. 1., naime od glasi: „Sjednicu vijeća saziva predsjednik Vijeća prema potrebi, a najmanje jedanput u dva mjeseca“, dok čl.19. st. 4. navodi da: Predsjedniku, potpredsjedniku ili članu Vijeća koji tijekom mjeseca nije prisustvovao niti jednoj sjednici Vijeća neće se isplatiti naknada iz stavka 3. ovog članka. Mišljenja je da je trebalo u čl. 22. st. 1. pisati „a najmanje jedanput u mjesec dana“.
Predsjednik Vijeća zatvara raspravu te daje na glasanje slijedeći zaključak
Jednoglasno (5„za“) je usvojen 
PRAVILA
MJESNOG ODBORA DRAGONOŽEC
I. TEMELJNE ODREDBE
Članak 1.
Mjesni odbor (skraćeno: MO) Dragonožec (u nastavku teksta: Mjesni odbor) oblik je mjesne samouprave za dio područja Gradske četvrti Brezovica (u nastavku teksta: Gradska četvrt) u Gradu Zagrebu, preko kojega građani sudjeluju u odlučivanju o lokalnim poslovima od neposrednog i svakodnevnog utjecaja na njihov život i rad.
Članak 2.
Izrazi u ovim pravilima koji imaju rodno značenje odnose se jednako na muški i ženski rod. r
Članak 3.
(1) Mjesni odbor osnovan je gradskom odlukom o osnivanju mjesnih odbora.
(2) Odlukom iz stavka 1. ovoga članka određeni su naziv, sjedište i granice područja Mjesnog odbora.
(3) Djelokrug i tijela Mjesnog odbora propisani su Statutom Grada Zagreba.
(4) Način izbora tijela Mjesnog odbora i obavljanje administrativnih poslova za Mjesni odbor uređuju se posebnim gradskim odlukama.
Članak 4.
Ovim se pravilima, u skladu sa zakonom, Statutom Grada Zagreba i gradskim odlukama pobliže uređuje ustrojstvo Mjesnog odbora te druga pitanja od značenja za Mjesni odbor.
Članak 5.
obuhvaća naselje Gornji Dragonožec, naselje Donji Dragonožec i dio naselja Odra, odnosno područje čija granica kreće od točke presjeka granice naselja Gornji Dragonožec i Havidić Selo i granice Grada Zagreba te prati u smjeru sjeverozapada granicu naselja Gornji Dragonožec do tromeđe naselja Gornji Dragonožec, Lipnica i Donji Trpuci. Mijenja smjer prema sjeveru prateći granice naselja: Gornji Dragonožec, Donji Dragonožec i Odra do tromeđe katastarskih općina: Odra, Dragonožec i Odranski Obrež. Skreće prema jugu prateći granicu k.o. Odra i k.o. Dragonožec do južne granice k.č. 4662 k.o. Odra, kojom skreće na istok prateći rub šume. U nastavku presijeca šumu prateći sjevernu granicu k.č. 4636 k.o. Odra, u nastavku koje dolazi do šumskog puta. Nastavlja tim putom u smjeru sjevera do k.č. 4631 k.o. Odra te njenom sjevernom granicom dolazi na granicu Grada Zagreba. Granicom Grada Zagreba u smjeru juga dolazi do početne točke.
Članak 6.
Sjedište Mjesnog odbora je u Donjem Dragonošcu, Donjodragonoška ulica 30. 
Članak 7.
Mjesni odbor je pravna osoba.
Članak 8.
Mjesni odbor zastupa predsjednik Vijeća Mjesnog odbora. 
Članak 9.
(1) Mjesni odbor ima pečat okruglog oblika, promjera 25 mm.
(2) Pečat Mjesnog odbora u sredini ima grb Grada Zagreba, uz gornji rub tekst:
G r a d  Z a g r e b, a uz donji rub: Gradska četvrt Brezovica, Mjesni odbor Dragonožec.
(3) Pečat Mjesnog odbora čuva se u sjedištu Gradske četvrti, a upotrebljava se samo za ovjeru akata tijela Mjesnog odbora.
(4) Dan Mjesnog odbora Dragonožec je 15. lipnja 2023. 
II. TIJELA MJESNOG ODBORA
Članak 10.
(1) Tijela Mjesnog odbora su Vijeće Mjesnog odbora (u nastavku teksta: Vijeće) i predsjednik Vijeća Mjesnog odbora (u nastavku teksta: predsjednik Vijeća).
(2) Članove Vijeća biraju građani s područja Mjesnog odbora koji imaju biračko pravo i prebivalište na njegovu području.
(3) Članovi Vijeća biraju se na neposrednim izborima, tajnim glasovanjem, razmjernim izbornim sustavom. Postupak izbora članova Vijeća uređuje se gradskom odlukom.
Članak 11.
(1) Vijeće ima 5 članova. 
(2) Mandat članova Vijeća izabranih na redovnim izborima započinje danom konstituiranja Vijeća i traje do dana stupanja na snagu odluke Gradske skupštine o raspisivanju izbora ili do dana stupanja na snagu odluke Gradske skupštine o raspuštanju Vijeća, u skladu sa Statutom Grada Zagreba.
(3) Mandat članova Vijeća izabranih na prijevremenim izborima započinje danom konstituiranja Vijeća i traje do isteka tekućeg mandata članova Vijeća, odnosno do stupanja na snagu odluke Gradske skupštine o raspisivanju izbora ili do stupanja na snagu odluke Gradske skupštine o raspuštanju Vijeća.
 (4) Članovi Vijeća nemaju obvezujući mandat i nisu opozivi.
Članak 12.
(1) Prava i dužnosti članova Vijeća započinju danom konstituiranja Vijeća.
(2) Vijeće je konstituirano izborom predsjednika Vijeća.
Članak 13.
(1) Članovi Vijeća imaju prava i dužnosti osobito:
     1. prisustvovati sjednicama Vijeća;
     2. predlagati Vijeću razmatranje pojedinih pitanja iz njegova djelokruga;
     3. raspravljati i izjašnjavati se o svim pitanjima koja su na dnevnom redu Vijeća.
(2) Članovi Vijeća imaju i druga prava i dužnosti utvrđene Poslovnikom o radu Vijeća.
Članak 14.
(1) Ne može se istodobno obnašati dužnost člana Vijeća i člana vijeća gradske četvrti.
(2) Član Vijeća ne može istodobno biti predsjednik i potpredsjednik Gradske skupštine, gradonačelnik Grada Zagreba (u nastavku teksta: gradonačelnik), zamjenik gradonačelnika, pročelnik, zamjenik pročelnika te službenik i namještenik u upravnim tijelima Grada Zagreba, član upravnih tijela trgovačkih društava u vlasništvu Grada Zagreba ili u kojima Grad Zagreb ima većinski paket dionica ili udio, ravnatelj ustanove ili druge neprofitne pravne osobe kojoj je Grad Zagreb osnivač, niti obnašatelji drugih dužnosti navedenih u zakonu kojim je uređen postupak za izbor članova predstavničkih tijela jedinica lokalne i područne (regionalne) samouprave.
Članak 15.
(1) Vijeće Mjesnog odbora samostalno:
      1. donosi Pravila Mjesnog odbora;
      2. donosi Financijski plan i Godišnji izvještaj o izvršenju financijskog plana;
      3. odlučuje o raspolaganju imovinom Mjesnog odbora;
      4. donosi Plan malih komunalnih akcija Mjesnog odbora, koji je sastavni dio Plana komunalnih aktivnosti gradske četvrti;
	      5. može donijeti plan potreba za aktivnostima, programima i projektima unapređenja kvaliteta života građana koji su od interesa za pojedini dio mjesnog odbora ili za cijeli mjesni odbor i utvrđuje prioritete u njegovoj realizaciji;
	      6. donosi Poslovnik o svom radu u skladu sa Statutom Grada Zagreba;
      7. donosi Program rada i Izvješće o radu;
      8. bira predsjednika i potpredsjednika Vijeća;
      9. saziva zborove građana;
     10. inicira postupak izmjene područja i naziva Mjesnog odbora;
     11. sudjeluje u provođenju civilne zaštite na svom području;
     12. surađuje s drugim mjesnim odborima na području Gradske četvrti osobito sa susjednim;
     13. surađuje s udrugama na svom području u pitanjima od interesa za građane s područja Mjesnog odbora;
     14. obavlja i druge poslove utvrđene zakonom, gradskim odlukama i drugim propisima.
(2) Plan malih komunalnih akcija iz stavka 1. točke 4. ovoga članka obuhvaća poslove i radove održavanja javnih površina i objekata na području Mjesnog odbora koji nisu obuhvaćeni drugim programom, a Vijeće ga donosi i dostavlja Vijeću Gradske četvrti najkasnije do 31. listopada tekuće godine za sljedeću godinu.
(3) U slučaju da Vijeće ne donese plan iz stavka 1. točke 4. ovoga članka i ne dostavi ga Vijeću Gradske četvrti u zadanom roku, plan će donijeti Vijeće Gradske četvrti.
Članak 16.
Vijeće Mjesnog odbora:
1. razmatra pitanja koja neposredno i svakodnevno utječu na život i rad građana koji žive na području određenoga Mjesnog odbora, a posebno u vezi s uređivanjem naselja, zaštitom djece, mladeži i starijih osoba i skrbi o njima te sa zadovoljavanjem zdravstvenih, kulturnih i sportskih potreba građana, i predlaže mjere za unapređivanje života i rada tijelima nadležnim za njihovo donošenje;
2. predlaže Vijeću Gradske četvrti radove i poslove za Plan komunalnih aktivnosti na svom području;
3. organizira kulturna, sportska i druga događanja;
4. provodi sportske, rekreacijske, kulturne, socijalne, javnozdravstvene, obrazovne i druge programe lokalnog značenja i pri tome surađuje s formalnim i neformalnim oblicima udruženja građana;
5. provodi programe čišćenja i uređenja okoliša i pri tome surađuje s organiziranim i neformalnim oblicima udruženja građana;
6. predlaže Vijeću Gradske četvrti plan potreba za aktivnostima, programima i projektima unapređenja kvaliteta života građana koji su od interesa za cijelu Gradsku četvrt i prioritete u njihovoj realizaciji;
7. prati stanje u komunalnoj infrastrukturi na svom području i preko Vijeća Gradske četvrti predlaže programe razvoja, gradnje i održavanja objekata komunalne infrastrukture na svom području;
8. brine o uređivanju naselja, kvaliteti stanovanja, komunalnim objektima, infrastrukturi te obavljanju komunalnih i drugih uslužnih djelatnosti od značenja za Mjesni odbor;
9. brine o zadovoljavanju potreba stanovnika na području predškolskog odgoja i obrazovanja, javnog zdravstva, socijalne skrbi, kulture, tehničke kulture i športa, od značaja za Mjesni odbor;
10. predlaže preko Vijeća Gradske četvrti mjere i akcije za zaštitu i unapređivanje okoliša te za poboljšanje uvjeta života na svom području i prati njihovo provođenje;
11. predlaže preko Vijeća Gradske četvrti mjere nakon razmatranja stanja sigurnosti i zaštite osoba, imovine i dobara na svome području i prati njihovo provođenje;
12. predlaže preko Vijeća Gradske četvrti mjere za učinkovitiji rad komunalnih službi; 13. predlaže preko Vijeća Gradske četvrti osnivanje ustanova u djelatnostima brige o djeci predškolske dobi, obrazovanja, javnog zdravstva, socijalne skrbi, kulture, tehničke
kulture i športa, prati rad ustanova u tim djelatnostima osnovanim radi zadovoljavanja potreba stanovnika na svome području te predlaže mjere za unapređivanje njihova rada;
14. predlaže preko Vijeća Gradske četvrti imenovanje ulica, javnih prometnih površina, parkova, športskih terena, škola, vrtića, ustanova u kulturi i svih drugih objekata na svojem području;
15. inicira izmjene područja Mjesnog odbora.
Članak 17.
(1) Vijeće može održati sjednicu ako je nazočna većina članova Vijeća, a odlučuje većinom glasova nazočnih članova.
(2) Pravila Mjesnog odbora, Poslovnik o radu Vijeća, Financijski plan, Godišnji izvještaj o izvršenju financijskog plana, odluke o raspolaganju imovinom, Plan malih komunalnih akcija i odluku o izboru predsjednika i potpredsjednika Vijeća, Vijeće donosi većinom glasova svih članova.
(3) Vijeće Poslovnikom o radu može odrediti i druga pitanja o kojima odlučuje većinom glasova svih svojih članova.
Članak 18.
(1) Vijeće može osnivati stalna i povremena radna tijela.
(2) Stalna radna tijela Vijeća razmatraju prijedloge akata te druga pitanja koja su na dnevnom redu Vijeća i o njima daju mišljenja i prijedloge. Stalna radna tijela Vijeća
mogu razmatrati i druga pitanja iz djelokruga Vijeća i predlagati Vijeću raspravu o njima te pripremati prijedloge akata iz svog djelokruga.
(3) Povremena radna tijela osnivaju se zbog razmatranja ili stručne obrade pojedinog pitanja, odnosno izrade prijedloga pojedinog akta.
Članak 19.
(1) Vijeće većinom glasova svih članova bira predsjednika Vijeća i jednog potpredsjednika Vijeća iz reda svojih članova na četiri godine.
(2) Dužnosti predsjednika, potpredsjednika i člana Vijeća su počasne.
(3) Članovi Vijeća imaju pravo na naknadu koju će utvrditi Gradska skupština Grada Zagreba.
(4) Predsjedniku, potpredsjedniku ili članu Vijeća koji tijekom mjeseca nije prisustvovao niti jednoj sjednici Vijeća neće se isplatiti naknada iz stavka 3. ovoga članka.
Članak 20.
(1) Predsjednik Vijeća:
     1. predstavlja Mjesni odbor;
     2. saziva sjednice Vijeća, predlaže dnevni red, presjeda sjednicama Vijeća i potpisuje
akte Vijeća;
     3. provodi i osigurava provođenje odluka Vijeća te izvješćuje o njihovu provođenju;
     4. surađuje s predsjednikom Vijeća Gradske četvrti;
     5. brine o provedbi akata što se odnose na rad Mjesnog odbora;
     6. sudjeluje u provođenju mjera civilne zaštite;
     7. informira građane o pitanjima važnim za Mjesni odbor;
     8. obavlja i druge poslove koje mu povjeri Vijeće.
(2) Predsjednik Vijeća za svoj je rad odgovoran Vijeću.
(3) Za obavljanje poslova iz samoupravnog djelokruga Grada Zagreba koji su povjereni Vijeću, predsjednik Vijeća odgovara gradonačelniku.
Članak 21.
(1) Potpredsjednik Vijeća:
     1. zamjenjuje predsjednika Vijeća u slučaju njegove spriječenosti ili odsutnosti;
     2. pomaže predsjedniku Vijeća u radu;
     3. obavlja poslove iz djelokruga predsjednika Vijeća što mu ih povjeri predsjednik Vijeća.
(2) Za vrijeme dok zamjenjuje predsjednika Vijeća, potpredsjednik ima prava i dužnosti
predsjednika.
(3) Pri obavljanju povjerenih poslova potpredsjednik je dužan pridržavati se predsjednikovih uputa.
Članak 22.
(1) Sjednicu Vijeća saziva predsjednik Vijeća prema potrebi, a najmanje jedanput u dva mjeseca.
(2) Predsjednik Vijeća dužan je sazvati sjednicu Vijeća ako to zatraži gradonačelnik, predsjednik Gradske skupštine, Vijeće Gradske četvrti ili trećina članova Vijeća, u roku od osam dana od dana primitka zahtjeva. 
(3) Uz zahtjev za sazivanje sjednice podnositelj je dužan predložiti dnevni red sjednice i dostaviti materijal, odnosno prijedlog akta za raspravu i odlučivanje, ako ih već nisu dostavili ovlašteni predlagatelji.
(4) Ako predsjednik Vijeća ne sazove sjednicu u rokovima utvrđenim ovim Pravilima, sjednicu će sazvati gradonačelnik ili osoba koju on ovlasti, odnosno predsjednik Vijeća Gradske četvrti, u roku od osam dana nakon isteka utvrđenih rokova.
Članak 23.
Vijeće daje mišljenje, primjedbe ili prijedloge Vijeću Gradske četvrti o pitanjima koja su važna za Mjesni odbor.
Članak 24.
(1) Predsjednici vijeća mjesnih odbora i predsjednik Vijeća Gradske četvrti čine koordinaciju Gradske četvrti.
(2) Na čelu koordinacije je predsjednik Vijeća Gradske četvrti.
(3) Koordinacija raspravlja o pitanjima važnim za mjesne odbore i Gradsku četvrt.
(4) Predsjednik Vijeća Gradske četvrti saziva sjednice koordinacije Gradske četvrti redovito prije održavanja sjednice Vijeća Gradske četvrti, a najmanje jedanput mjesečno.
Članak 25.
(1) Nadzor nad zakonitošću rada tijela Mjesnog odbora obavlja gradonačelnik.
(2) Gradska skupština može na gradonačelnikov prijedlog raspustiti Vijeće ako ono učestalo krši Statut Grada Zagreba, Pravila Mjesnog odbora ili ne izvršava povjerene mu poslove.
(3) Predsjednik Vijeća dužan je sve akte Vijeća dostaviti gradskom upravnom tijelu nadležnom za mjesnu samoupravu u roku od osam dana od dana donošenja.
III. FINANCIRANJE I IMOVINA MJESNOG ODBORA
Članak 26.
(1) Sredstva za rad Vijeća osiguravaju se u gradskom proračunu u okviru sredstava za rad Gradske četvrti.
(2) Gradska skupština posebnom će odlukom utvrditi visinu sredstava za mjesne odbore po gradskim četvrtima i kriterije za raspodjelu tih sredstava mjesnim odborima.
Članak 27.
Imovinu mjesnog odbora čine: novčana sredstva, pokretne stvari, nekretnine te prava i
obveze Mjesnog odbora.
Članak 28.
Imovinom Mjesnog odbora upravlja i raspolaže Vijeće u skladu sa zakonom, Statutom Grada Zagreba i ovim Pravilima.
IV. NEPOSREDNO SUDJELOVANJE U ODLUČIVANJU I IZJAŠNJAVANJE GRAĐANA MJESNOG ODBORA
Članak 29.
Oblici neposrednog sudjelovanja u odlučivanju i izjašnjavanju građana Mjesnog odbora o lokalnim poslovima iz samoupravnog djelokruga Grada Zagreba jesu: lokalni referendum, zborovi građana, predstavke i pritužbe građana, prijedlozi i peticije građana.
Lokalni referendum
Članak 30.
(1) O svakom pitanju iz samoupravnog djelokruga Grada Zagreba koje je od posebnog i neposrednog  interesa za razvoj Grada Zagreba, Gradske četvrti ili Mjesnog odbora, odnosno za građane Grada Zagreba, Gradske četvrti ili Mjesnog odbora, o kojem Gradska skupština ima pravo donositi odluke, Gradska skupština ima pravo raspisati lokalni referendum.
(2) Lokalni referendum provodi se na način propisan zakonom kojim se uređuje provedba referenduma.
Zborovi građana
Članak 31.
(1) Zborovi građana sazivaju se radi izjašnjavanja građana o pojedinim pitanjima i prijedlozima iz samoupravnog djelokruga Grada Zagreba, raspravljanja o potrebama i interesima građana te davanja prijedloga za rješavanje pitanja od lokalnog značenja, u skladu sa zakonom i Statutom Grada Zagreba. 
(2) Na zborovima građana imaju pravo sudjelovati birači koji imaju prebivalište na području za koje je sazvan zbor građana.
Članak 32.
(1) Zborove građana na području Mjesnog odbora saziva Vijeće, u skladu sa Statutom Grada Zagreba i ovim Pravilima.
(2) Zborove građana na području Mjesnog odbora može sazvati i Gradska skupština te gradonačelnik radi raspravljanja i izjašnjavanja građana o pitanjima od značenja za Grad Zagreb.
(3) U slučaju raspuštanja Vijeća, za područje tog mjesnog odbora zborove građana saziva Vijeće Gradske četvrti.
Članak 33.
(1) Kada zborove građana saziva Vijeće, zborovi građana sazivaju se za cijelo područje ili za dio područja Mjesnog odbora koji čini zasebnu cjelinu.
(2) Kada zborove građana saziva Gradska skupština ili gradonačelnik, zborovi građana sazivaju se za cijelo područje ili za dio područja Grada Zagreba, pojedina naselja ili dijelove naselja na području Grada Zagreba, a mogu se sazvati i za cijelo područje ili za dio područja Mjesnog odbora koji čini zasebnu cjelinu.
(3) Zbor građana saziva se javnim upućivanjem poziva na način prikladan mjesnim prilikama.
(4) Javni poziv se može uputiti preko tiska i drugih sredstava javnog priopćavanja, oglašavanjem na oglasnim pločama u područnim uredima gradske uprave, u prostorima mjesne samouprave, na javnim objektima, oglasnim stupovima, objavom na mrežnim stranicama Grada Zagreba i na drugi prikladan način.
(5) Poziv na zbor građana sadrži mjesto i vrijeme održavanja zbora građana te pitanja i prijedloge o kojima se građani izjašnjavaju.
(6) Na zboru građana odlučuje se javnim glasovanjem, osim ako se na zboru većinom glasova prisutnih građana ne donese odluka o tajnom izjašnjavanju.
Članak 34.
(1) Tijela iz članka 32. stavaka 1. i 2. ovih pravila dužna su organizirati i osigurati održavanje zbora građana.
(2) O održavanju zbora građana brine se predsjednik Vijeća, odnosno članovi tog vijeća te po potrebi i druge osobe utvrđene gradskom odlukom kojom se uređuje način sazivanja, rada i odlučivanja na zboru građana.
(3) Zbor građana vodi predsjednik Vijeća ili član Vijeća kojega odredi Vijeće te po potrebi i druge osobe utvrđene gradskom odlukom kojom se uređuje način sazivanja, rada i odlučivanja na zboru građana.
(4) U slučaju iz članka 32. stavka 3. ovih pravila zbor građana vodi predsjednik Vijeća gradske četvrti ili član Vijeća gradske četvrti kojega odredi vijeće.
Članak 35.
 (1) Mišljenje dobiveno od zbora građana obvezatno je za Mjesni odbor, a savjetodavno za Gradsku skupštinu i gradonačelnika.
(2) Način sazivanja, rada i odlučivanja na zboru građana uređuje se gradskom odlukom u skladu sa zakonom i Statutom Grada Zagreba.
 Predstavke i pritužbe građana
Članak 36.
 (1) Građani i pravne osobe imaju pravo podnositi predstavke i pritužbe Vijeću i predsjedniku Vijeća.
(2) Predstavke i pritužbe moraju biti potpisane i na njima navedena imena i prezimena te adrese građana koji ih podnose, odnosno naziv i sjedište pravne osobe.
(3) Tijela iz stavka 1. ovog članka dužna su odgovoriti na podnesene predstavke i pritužbe u roku od trideset dana od dana njihova podnošenja.
(4) Predstavke i pritužbe imaju pravo podnositi građani koji imaju biračko pravo i prebivalište na području Mjesnog odbora.
(5) Tijela iz stavka 1. ovog članka dužna su u sjedištu Mjesnog odbora na vidnom mjestu osigurati potrebna tehnička i druga sredstva za podnošenje predstavki i pritužbi te omogućiti usmeno davanje predstavki odnosno pritužbi.
(6) Predstavke i pritužbe iz stavka 1. ovoga članka mogu se podnijeti i elektroničkim putem.
 Prijedlozi i peticije građana
Članak 37.
 (1) Građani imaju pravo predlagati Vijeću donošenje određenog akta ili rješavanje određenog pitanja iz njegova djelokruga u skladu sa zakonom te podnositi peticije o pitanjima iz njegova djelokruga u skladu sa zakonom.
(2) O prijedlogu i peticiji iz stavka 1. ovoga članka Vijeće mora raspravljati ako ga potpisom podrži najmanje sto birača upisanih u popis birača Mjesnog odbora te dati odgovor podnositeljima najkasnije u roku od tri mjeseca od zaprimanja prijedloga odnosno peticije.
(3) Prijedlozi i peticije iz stavka 1. ovoga članka mogu se podnijeti i elektroničkim putem.
(4) Način podnošenja prijedloga i peticija, odlučivanja o njima i druga pitanja uređuju se gradskom odlukom u skladu sa zakonom i Statutom Grada Zagreba.
V. AKTI MJESNOG ODBORA
Članak 38.
(1) Vijeće donosi Pravila Mjesnog odbora, Financijski plan i Godišnji izvještaj o izvršenju financijskog plana, Plan malih komunalnih akcija Mjesnog odbora, koji je sastavni dio Plana komunalnih aktivnosti Gradske četvrti, a može donijeti plan potreba za aktivnostima, 
programima i projektima unapređenja kvaliteta života građana koji su od interesa za pojedini dio Mjesnog odbora ili za cijeli Mjesni odbor i utvrđuje prioritete u njihovoj realizaciji, donosi Program rada i Izvješće o radu, Poslovnik o svom radu, odlučuje o raspolaganju imovinom Mjesnog odbora, donosi zaključke i druge akte određene Statutom Grada Zagreba i ovim Pravilima.
(2) Vijeće zaključkom utvrđuje prijedloge akata, zauzima stavove, izražava mišljenja, prihvaća izvješća i rješava druga pitanja iz svoje nadležnosti za koje nije predviđeno donošenje drugog akta.
Članak 39.
Postupak donošenja akata Vijeća propisuje se Poslovnikom o radu Vijeća. 
Članak 40.
(1) Akt Vijeća potpisuje predsjednik Vijeća.
(2) Potpisani izvornici akata čuvaju se u sjedištu Vijeća.
(3) Za izradu, potpisivanje i čuvanje izvornika odluke i drugog akta odgovorno je gradsko upravno tijelo nadležno za poslove mjesne samouprave.
Članak 41.
Pravila Mjesnog odbora, Poslovnik o radu Vijeća, Financijski plan i Godišnji izvještaj o izvršenju financijskog plana, Plan malih komunalnih akcija Mjesnog odbora te akti u vezi s izborima predsjednika i potpredsjednika Vijeća objavljuju se na oglasnoj ploči u sjedištu Mjesnog odbora.
VI. JAVNOST RADA I INFORMIRANJE
Članak 42.
(1) Djelovanje tijela Mjesnog odbora je javno.
(2) Tijela Mjesnog odbora dužna su upoznati javnost o obavljanju poslova iz svoga djelokruga i izvještavati je o svom radu preko sredstava javnog priopćavanja ili na drugi prikladan način.
Članak 43.
Na sjednicama Vijeća omogućuje se nazočnost izvjestiteljima javnih glasila i građanima u skladu s Poslovnikom o radu Vijeća.
Članak 44.
Službene izjave za sredstva javnog priopćavanja daje predsjednik Vijeća ili član Vijeća kojega Vijeće za to ovlasti.
Članak 45.
	Bez nazočnosti javnosti održava se sjednica ili dio sjednice Vijeća na kojoj se raspravlja o materijalu koji je u skladu s propisima označen određenim stupnjem povjerljivosti i u drugim slučajevima ako tako Vijeće odluči.
Članak 46.
	Ostvarivanje javnosti rada tijela Mjesnog odbora pobliže se uređuje Poslovnikom o radu Vijeća.
VII. PROMJENA PRAVILA MJESNOG ODBORA
Članak 47.
(1) Prijedlog za promjenu Pravila Mjesnog odbora daje najmanje trećina članova Vijeća.
(2) Prijedlog iz stavka 1. ovoga članka upućuje se predsjedniku Vijeća.
(3) Ako je promjena Pravila potrebna radi usklađenja sa zakonom, Statutom Grada Zagreba i gradskim odlukama, prijedlog za promjenu Pravila mogu dati gradonačelnik i/ili predsjednik Vijeća.
Članak 48.
(1) O prijedlogu za promjenu Pravila Vijeće odlučuje većinom glasova svih članova.
(2) Ako Vijeće prihvati prijedlog za promjenu Pravila, provodi prethodnu raspravu u Vijeću.
(3) Ako Vijeće ne prihvati prijedlog za promjenu Pravila, isti se prijedlog ne može staviti na dnevni red prije isteka šest mjeseci od dana zaključenja rasprave o njemu.
(4) Ako se Pravila mijenjaju i dopunjuju radi usklađivanja sa zakonom odnosno Statutom Grada Zagreba i gradskim odlukama, ne provodi se prethodna rasprava.
(5) O izmjeni i dopuni Pravila Vijeće donosi odluku većinom glasova svih članova Vijeća.
VIII. ZAKLJUČNA ODREDBA
Članak 49.
Danom stupanja na snagu ovih pravila prestaju važiti Pravila Mjesnog odbora Dragonožec donesena 16. svibnja 2023. 
Članak 50.
 Ova pravila stupaju na snagu osmoga dana od dana objave na oglasnoj ploči u sjedištu Mjesnog odbora.

Ad. 2. - Problematika oborinske odvodnje na Dragonožečkoj cesti

Marijan Hrgović otvara drugu točku dnevnoga reda, otvara raspravu te daje informacije vezane uz navedenu problematiku.  U raspravi sudjeluju svi članovi vijeća.
Mirica Fanuko informirala je članove da su ulice Sitača i Pod Stoborom bile sasvim pod vodom te je promet za vozila i pješake bio onemogućen. Mišljenja je da su kanali pre mali ili ih nema i loše su održavani te to sve utječe na lošu protočnost vode. Potrebno bi bilo raditi spojeve jedne i druge strane grabe kako bi voda lakše mogla odlaziti.
Janko Horvat zatražio je izradu spoja na križanju kod pošte u Dragonošcu u cilju bolje protočnosti vode.
Marijan Hrgović dao je informaciju da su se na pojedinim ulicama pojavili odroni i klizišta koja treba hitno sanirati.
Predsjednik Vijeća zatvara raspravu i daje na glasanje slijedeći Zaključak
 Jednoglasno (5 „za“) je usvojen
ZAKLJUČAK
o oborinskoj odvodnji na području MO Dragonožec

1. Vijeće Mjesnog odbora Dragonožec raspravljalo je o problematici oborinske odvodnje nakon jakih kiša na području MO Dragonožec

2. Vijeće Mjesnog odbora Dragonožec predlaže da se od strane struke utvrdi činjenićno stanje i nađe adekvatno rješenje za problem poplavljivanja cesta i odrona koji su se pojavili na:
· Ulica Pod stoborom 
· Dragonožečka – Pri Šikavi
· Ulica Tropoljka
· Turopoljska – Mikinov breg
· Latišće

3. Ovaj se zaključak dostavlja Vijeću Gradske četvrti Brezovica i Gradskom uredu za mjesnu samoupravu, civilnu zaštitu i sigurnost na postupanje


Ad. 3. - Sigurnost stanovnika i imovine na području MO Dragonožec


	Marijan Hrgović otvara treću točku dnevnoga reda, otvara raspravu te daje informacije vezane uz nedavne događaje koji su se dogodili na području Mjesnog odbora, pokušaji pljački, ostavljanje ukradenog vozila, brzina itd. Kod Vušnog vrha i dalje na putu stoji ostavljeni automobil. U raspravi sudjeluju svi članovi vijeća.
Svi članovi izrazili su zabrinutost i mišljenja su da bi MUP trebao kvalitetnije odrađivati posao pogotovo kod situacije kada se dese kaznena dijela. 
	Predsjednik Vijeća zatvara raspravu i daje na glasanje slijedeći Zaključak
 Jednoglasno (5 „za“) je usvojen
Z A K LJ U Č A K
o kvalitetnijoj sigurnosti stanovnika Mjesnog odbora Dragonožec


1. Vijeće Mjesnog odbora Dragonožec raspravljalo je o povećanom broju kaznenih djela i prekršaja na području Mjesnog odbora Dragonožec. 

2. Vijeće Mjesnog odbora Dragonožectraži pismeno očitovanje vezano uz događaj koji se desio 1./2. lipnja 2023., a vezan je uz provalu i krađu.

3. Vijeće Mjesnog odbora Dragonožec traži hitno uklanjanje vozila sa javne prometnice kojim su nepoznate osobe ostavile nakon pokušaja provale. Isto tako traži se pojačan broj ophodnji u večernjim satima kroz cijelo područje Mjesnog odbora Dragonožec. 

4. Ovaj se zaključak dostavlja Vijeću Gradske četvrti Brezovica i Gradskom uredu za mjesnu samoupravu, civilnu zaštitu i sigurnost na postupanje.


Ad. 4. - Matea Trputec i Danica Bedri - zahtjevi za korištenje prostora 


	Marijan Hrgović otvara četvrtu točku dnevnoga reda, članovi su primili materijal, daje informaciju o zahtjevima te otvara raspravu u kojoj sudjeluju svi članovi Vijeća.
Predsjednik Vijeća zatvara raspravu i daje na glasanje slijedeći Zaključak
 Jednoglasno (5 „za“) su usvojeni
Z A K LJ U Č A K 
o jednokratnom korištenju prostora mjesne samouprave Dragonožec

1. Matea Trputec, Turopoljska cesta 40, 10253 Donji Dragonožec, odobrava se jednokratno korištenje MO Dragonožec, dana 1. srpnja 2023. od 15:00 do 19:00 sati. 

1. Prostor iz točke 1. ovog zaključka, koristit će Matea Trputec, Turopoljska cesta 40, 10253 Donji Dragonožec, uz plaćanje naknade. 

1. Matea Trputec, Turopoljska cesta 40, 10253 Donji Dragonožec, obvezuje se postupati sa pažnjom dobrog gospodara u korištenju prostora. 

1. O jednokratnom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost izdati će odobrenje o korištenju, a u skladu sa ovim zaključkom.


Z A K LJ U Č A K 
o jednokratnom korištenju prostora mjesne samouprave Dragonožec


1. Danica Berdi, Donjodragonoška cesta 55, 10253 Donji Dragonožec, odobrava se jednokratno korištenje MO Dragonožec, dana 24. lipnja 2023. od 18:00 do 03:00 sati. 

1. Prostor iz točke 1. ovog zaključka, koristit će Danica Berdi, Donjodragonoška cesta 55, 10253 Donji Dragonožec, uz plaćanje naknade. 

1. Danica Berdi, Donjodragonoška cesta 55, 10253 Donji Dragonožec, obvezuje se postupati sa pažnjom dobrog gospodara u korištenju prostora. 

1. O jednokratnom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost izdati će odobrenje o korištenju, a u skladu sa ovim zaključkom.

Ad. 5. - Problematika gradskog prijevoza nedjeljom, blagdanima i državnim praznicima

	Marijan Hrgović otvara petu točku dnevnoga reda, daje informaciju o točci dnevnoga reda te otvara raspravu u kojoj sudjeluju svi članovi Vijeća. Naglasio je da je imao već nekoliko traženja stanovnika koji se koriste ZET autobusom nedjeljom i praznicima da se polasci pomaknu za desetak minuta ranije kako bi mogli stići na posao.
Predsjednik Vijeća zatvara raspravu i daje na glasanje slijedeći Zaključak
 Jednoglasno (5 „za“) je usvojen
ZAKLJUČAK
o promjeni voznog reda autobusne linije 163. nedjeljom 

1. Vijeće Mjesnog odbora Dragonožec raspravljalo je o zahtjevima stanovnika Dragonožca za promjenu voznog reda nedjeljom.
 
2. Vijeće Mjesnog odbora Dragonožec predlaže da se linija 163 nedjeljom i praznikom sa korigira na način da kreće deset minuta ranije nego sada. Traži se izmjena na način ada autobus koji kreće u 05:50 nedjeljom i praznikom bude pomaknut u 05:40 sati.

3. Ovaj se zaključak dostavlja Vijeću Gradske četvrti Brezovica i Gradskom uredu za mjesnu samoupravu, civilnu zaštitu i sigurnost na postupanje.


Ad. 6. - Komunalna problematika i rad komunalnog redara na području Mjesnog odbora  
              Dragonožec


	Marijan Hrgović otvara šestu točku dnevnoga reda, daje informaciju o točci dnevnoga reda te otvara raspravu u kojoj sudjeluju svi članovi Vijeća. Dao je informacije vezane uz razgovor s komunalnim redarom te da mu je rekao da ne smije davati njegov broj mobitela 091/610-4796 nikome od stanovnika niti od članova Vijeća. Članovi nisu zadovoljni načinom rada komunalnog redara. 
Predsjednik Vijeća zatvara raspravu i daje na glasanje slijedeći Zaključak
 Jednoglasno (5 „za“) je usvojen
ZAKLJUČAK
o komunalnoj problematici i radu komunalnog redara 

1. Vijeće Mjesnog odbora Dragonožec raspravljalo je o komunalnoj problematici na području Mjesnog odbora i načinu rada komunalnog redara zaduženog za Gradsku četvrt Brezovica
 
2. Vijeće Mjesnog odbora Dragonožec traži pismeno očitovanje da li je broj komunalnog redara 091/610-4796 privatni ili javni broj te da li se smije taj kontakt dati stanovnicima ako žele prijaviti komunalnu problematiku. 

3. Vijeće Mjesnog odbora Dragonožec traži pismeno očitovanje komunalnog redara o prijavama komunalnih problema koje su do sada prijavljene: 

· Autobusna stanica ZET autobusa u centru naselja (Turopoljska – Donjodragonoška cesta),
· Ostavljeni automobil na Vušnom vrhu na prometnici,
-     Cerje, ispuštanje fekalija,

4. Ovaj se zaključak dostavlja Vijeću Gradske četvrti Brezovica i Gradskom uredu za mjesnu samoupravu, civilnu zaštitu i sigurnost na postupanje.


Ad. 7. – Spomen obilježja na području Mjesnog odbora Dragonožec


	Marijan Hrgović otvara sedmu točku dnevnoga reda, konstatira da su članovi dobili materijal u pismenom obliku te otvara raspravu u kojoj su sudjelovali svi članovi Vijeća. 
	Predsjednik Vijeća zatvara raspravu i daje na glasanje slijedeći Zaključak
 Jednoglasno (5 „za“) je usvojen
ZAKLJUČAK
o spomen obilježjima na području Mjesnog odbora Dragonožec

1. Vijeće Mjesnog odbora Dragonožec raspravljalo je o spomen obilježjima na području Mjesnog odbora Dragonožec.

2. Na području postoje dva spomen obilježja
· Spomenik NOB (Gornjodragonoška – Havidička ulica)
· Spomen ploča kod NK Mladost – Dragonožec – poginulom branitelju Domovinskog rata Ivici Mikuleku 
 
3. Vijeće Mjesnog odbora Dragonožec predlaže da se gore navedeni spomenik i spomen ploča uvrste u postojeću bazu povodom projekta „spomenici Zagreba“.

4. Ovaj se zaključak dostavlja Vijeću Gradske četvrti Brezovica i Gradskom uredu za mjesnu samoupravu, civilnu zaštitu i sigurnost na postupanje.


Ad. 8. - Pitanja i prijedlozi

Marijan Hrgović otvara osmu točku dnevnoga reda i otvara raspravu. Obavještava da je voditeljica PŠ Dragonožec zatražila košnjui šišanje grmlja oko stare škole i prostora MO gdjer se sada nalazi zamjenska škola.
Stjepan Cerovski dao je informacije dobivene na javnoj raspravi vezane uz UPU groblje u Dragonošcu. Dao je informaciju da DVD Dragonožec organizira izlet Čakovec – Goričan. Pozvao je sve zainteresirane da idu s njima. Izlet je 25. lipnja 2023.
Janko Horvat zatražio je hitnu sanaciju prijelaza iznad kanala u ulici Tropoljka.
Članovi su se dogovorili oko termina nove sjednice, sjednica će se održati 10. srpnja 2023. u 19:00 sati
Marijan Hrgović, obzirom da nije bilo više pitanja, predsjednik zatvara raspravu i zaključuje sjednicu.
Sjednica je završila u 20,56 sati. 

KLASA: 024-08/23-003/1189
URBROJ: 251-13-11-8/004-23-2
[bookmark: _GoBack]Donji Dragonožec, 20. lipnja 2023.


Zapisnik izradio:
Stjepan Tomislav Križanić

